b'\n_START_ARTICLE_\nReceptor (biokemija)\n_START_PARAGRAPH_\nReceptor je v biokemiji beljakovinska molekula na celi\xc4\x8dni membrani ali redkeje v citoplazmi ali celi\xc4\x8dnem jedru, na katero se specifi\xc4\x8dno ve\xc5\xbeejo telesu lastne snovi (hormoni, \xc5\xbeiv\xc4\x8dni prena\xc5\xa1alci) ter substance, vne\xc5\xa1ene v telo (na primer strupi, zdravila) ter posledi\xc4\x8dno povzro\xc4\x8dijo biolo\xc5\xa1ki odgovor._NEWLINE_V \xc5\xa1ir\xc5\xa1em pomenu se izraz receptor uporablja tudi za katerokoli biolo\xc5\xa1ko tar\xc4\x8do, torej za vsako kompotento v celici ali izven nje, na katero se dolo\xc4\x8dena substanca ve\xc5\xbee in izzove biolo\xc5\xa1ki odgovor (poleg receptorjev v o\xc5\xbejem pomenu tudi encimi, ionski kanal\xc4\x8dki ...)._NEWLINE_Poznavanje receptorjev je klju\xc4\x8dno za ugotavljanje delovanja biolo\xc5\xa1kih procesov ter za na\xc4\x8drtovanje zdravil, saj se ve\xc4\x8dina u\xc4\x8dinkovin ve\xc5\xbee na receptorje._NEWLINE_Substanca (v primeru zdravil govorimo o u\xc4\x8dinkovini), ki se ve\xc5\xbee na receptor in izzove enak u\xc4\x8dinek kot telesu lastna substanca, se imenuje agonist, substanco, ki pa se sicer ve\xc5\xbee na receptor, a biolo\xc5\xa1ki u\xc4\x8dinek izostane, pa imenujemo antagonist.'